Vita:Kárpát-medence

message: Megértem, hogy különbséget teszünk a Pannon-síkság (Pannon-medence) és a Kárpát-medence között, de ha elolvassuk az angol cikket, látszik, hogy a külföldiek a két szót majdhogynem szinonímaként használják. Javaslom tehát, hogy az interwikiben ne csak az eszperantóra hivatkozzunk, hanem a többi nyelvre is. – Mapmap üzenőlapja  2006. január 2., 21:14‎  (CET) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
Szerintem a "A kifejezés használata" fejezet szakmai tévedések tárháza. Szerintem az egész fejezetet törölni kellene, vagy a vitalapra áthelyezni tanulságul. Az ellenvetéseim tárházából egy pár:
* a síkság és medence két különböző fogalom
* az angol wiki oldal nem "Pannonian Plain", hanem "Pannonian Basin"
* a legtöbb "Más nyelveken" nyelvi hivatkozás (beleértve az angolt is) nem a Kárpát-medencéről ír, hanem az egykori Pannon-tenger egykori medrének egyes vidékeiről. Több nyelv cikke olyan térképeket tartalmaz, amin a Pannon síkságot (kelet-nyugat irányban) az Alpokalja és az Erdélyi érchegység határolja.
A https://upload.wikimedia.org/wikipedia/commons/thumb/2/23/Pannonian_Basin.svg/280px-Pannonian_Basin.svg.png ábra számokkal jelöli a Pannon síkságot (III.) és az azt környező földrajzi egységeket a Kárpát-medencén belül és a Kárpátokon túl.
Az angol "Pannonian Sea" cikk szerint a Pannon-síkság a Pannon-tenger egyes része, a Pannon-tenger pedig, a térképek szerint, földrajzi kiterjedésében nem azonos azzal a földrajzi egységgel, aminek a neve már Trianon előtt is Kárpát-medence. Üdv: Jankó 
Valaki magyarázza el a magyar olvasóknak, hogy egy földrajzi fogalom más nyelvű elnevezésének olyan magyar nyelvű tükörfordítása, amit a magyar nyelven sosem használt erre a fogalomra, miért "Lényeges info" egy olyan nemzetközi pédiában, ahol a "legtöbb nyelv" a cikk melletti menüből közvetlenül elérhető azok számára, akiknek a magyar cikk tartalma nem elegendő a fogalom tárgyilagos alkalmazásához. Köszönöm minden indokolatlan összeesküvés-elméletet kerülő magyar nyelven olvasni tudó nevében. Forrás megjelölés nélkül a ", a legtöbb nyelvben »Pannon-medence«" szövegrész a szerkesztő szubjektív véleménye, félreértésre ad okot épp nem a fogalom meghatározását szolgálja és indokolatlan nézeteltérés forrása. Ha nem ez utóbbi a szerkesztő-közösség szándéka, akkor javaslom a ", a legtöbb nyelvben »Pannon-medence«" szövegrészt mindaddig törölni, amíg 1) nincs hivatkozással alátámasztva 2) nem születik szavazás arról, hogy ez az "info" tényleg "Lényeges", vagy ez szintén egyetlen szerkesztő szubjektív vélemény-vezér-elve. 
Átfogalmaztam, remélem, így elfogadható minden kedves hozzászóló részére.– Szilas vita 2020. június 19., 18:43 (CEST)
thread_title:  Pannon-síkság és Kárpát-medence 

message: Szerintem ketté kellene osztani ezt a cikket, levélasztva róla "A Kárpát-medence történelmét". Így túl sok kategóriába esik, és pl. az angol szócikkben sem esik szó történelemről. Pali (Hidaspal) 2006. május 17., 15:08 (CEST)
Az angoloknak nem olyan fontos ez a régió, illetve az egységes tárgyalását szerintem kerülik, ezért nyúlfarknyi a Pannonian Plain szócikk és ezért nincs benne történeti rész sem. Nekünk viszont az ilyen húsbavágó témáinknál egyáltalán nem kötelességünk az angol wikipédiát követnünk. A történelem rész szerintem mindenképpen maradjon benne. Azzal viszont egyetértek, hogy ha a történelmi szakasz mérete akkorára nő majd, akkor nyissunk A Kárpát-medence történelme című külön szócikket, és itt csak egy rövidebb összefoglalót hagyjunk. Üdv, --Adapa 2006. május 17., 15:22 (CEST)
thread_title:  A lap kettéosztása 

message: "A Kárpát-medence Közép-Európában található földrajzi terület, amelyet a Kárpátok, az Alpok és a Dinári-hegység vonulatai vesznek körbe." - eszerint a definíció szerint a magasabb térszínek nem részei a Kárpát-medencének.
"A Kárpát-medence területéhez soroljuk északon és keleten a Kárpátok vonulatainak vízválasztó vonalától az Alföld felé ereszkedő valamennyi tájegységet, a hegyvidékeket is beleértve, nyugaton és délen pedig a Duna középső szakaszának dombos és sík vidékeit, a Dráva és Száva folyók mellékét, egészen a magasabb hegységek kezdetéig." - a két sorral lentebbi meghatározás szerint a Kárpátok legmagasabb csúcsainak a Duna vízgyűjtő rendszeréhez csatlakozó oldalai is részei a medencének.
Egy földrajzi területet a határaival definiálunk, (szó szerint: határozunk) meg. Ez a meghatározás itt nem sikerült: nincs világos határ kijelölve sem természetföldrajzi eljárásssal (szintvonal, vízgyűjtő), sem a már definiált területek felsorolásásával, sem térképi ábrázolással. A Kárpát-medence ebben a szócikkben inkább mitikus fogalom, mint természeti vagy történeti realitás.--Godson fóruma 2006. október 26., 09:19 (CEST)
Ez még így ötödik év után is aktuális :)
Úgy tűnik, a fogalom ebben a formában magyar sajátosság: ilyen földrajzi egység más nyelveken egyszerűen nem létezik. A magyar fogalom pedig egyszerűen történelmi-politikai eredetű, semmilyen értelmes földrajzi definíciója nincs.
Az elképzelt "medencét" északon sem a Kárpátok főgerince, sem a vízválasztója nem határolja, délen nem is hegység a széle hanem hegyláb. Valójában az "ezeréves országhatárt" képzeljük földrajzi határnak.
--Peyerk vita 2011. június 18., 18:31 (CEST)
Először is, mi a medence geológiai és földrajzi meghatározása? Merthogy nem azonos. A Pannon-medence meghatározás a síksági feltöltésre vonatkozik. Attól, hogy más népek még nem használják a Kárpát-medence fogalmat, a Kárpátok, a Dinaridák és az Alpok által bezárt terület földrajzilag egy medence. Még ha nagyobb is a szokásos medencéknél. Földrajzilag a Kárpát-medence a belső hegylábaktól kezdődik, ahol a vízfolyások üledékterítővé változnak. Geológiailag viszont a külső hegylábaknál. Az ezeréves határ többnyire a vízválasztókon volt, ezért az nem játszik a Kárpát-medence fogalmának meghatározásában, a vízválasztók politikailag játszottak fontos szerepet a történelemben. LApankuš→ 2012. január 24., 14:02 (CET)
Pont arról van szó, hogy a Kárpát-medence nekünk magyaroknak nagyon precízen meghatározott területet jelöl, ami ott is van a térképen: Nagy-Magyarországról beszélünk, kivéve Horvátországnak a Dinári-hegység főgerincén túli részét. Viszont nincs se természetföldrajzi, se néprajzi meghatározás, aminek ez az elhatárolás megfelelne, ugyanis égtájanként hol az egyik, hol a másik, hol a harmadik, hol valami teljesen önkényes negyedik, ötödik stb. szempont szerint húzzuk a vonalat. Persze valójában semmi önkényesség nincs itt, az ún. "ezeréves", valójában az 1914-es országhatár az a vonal.
A leírásnak azzal kellene kezdődnie, hogy tisztázza mindezt, enélkül POV marad mindig.
--Peyerk vita 2012. január 24., 15:02 (CET)
Kijavítottam, a POV-sablont levettem. LApankuš→ 2012. január 25., 17:43 (CET)
Köszi, így már egész csinos :) --Peyerk vita 2012. január 28., 22:55 (CET)
thread_title:  Meghatározatlanság - POV 

message: A Kelet-Alföld régiót Câmpia de Vest-nek nevezi a román szakirodalom és nem Câmpia Tisei.– Istvánka  postafiók 2007. november 13., 14:21 (CET)
thread_title:  Kelet-Alföld 

message: A legnépesebb városok szakaszban különböző évjáratú adatok vannak felsorolva: Budapestnél 2010-es, Zágráb és Pozsony esetében nem tudtam azonosítani (a város saját szócikkében más szám jelenik meg), Temesvár és Kolozsvár esetében 2009-es. Így mi értelme van a sorrendnek? --Trevor vita 2011. június 17., 11:21 (CEST)
Semmi értelme, töröltem is. Hiányos, szedettvedett adatokkal, és karbantarthatatlan. --Peyerk vita 2011. június 18., 18:35 (CEST)
thread_title:  Legnépesebb városok - mi értelme van? 

message: Sziasztok, 2 észrevételem van:
1: Én úgy látom, hogy a nemzetközi geográfiában szinte mindenhol Pannon-medencét használnak, szinte pontosan arra, amit mi románosan Kárpát-medencének hívunk, nem látom a lényegi különbséget
2: Ha Szlovákia teljes egészében a Pannon/Kárpát-medencébe tartozik, akkor alighanem az Árva folyó völgye is. SZERVÁC Attila vita 2021. július 14., 13:13 (CEST)
thread_title:  Pannon-medence vs. Kárpát-medence és Lengyelország